รองนายกรัฐมนตรีและรัฐมนตรีว่าการกระทรวงกลาโหม ยืนยัน เดินหน้าแจกโฉนดที่ดินให้กับประชาชนต่อ
รองนายกรัฐมนตรีและรัฐมนตรีว่าการกระทรวงกลาโหม ชี้แจงกรณี พลตำรวจโท สุรเชษฐ์ หักพาล มาเป็นอนุกรรมการข้าราชการตำรวจ เป็นคำสั่งเก่าและสามารถนำคนนอกมาเป็นอนุกรรมการได้ พร้อมยืนยัน เดินหน้าแจกโฉนดที่ดินให้กับประชาชนต่อพลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงกรณีมีการลงนามคำสั่งแต่งตั้ง พลตำรวจโท สุรเชษฐ์ หักพาล ที่ปรึกษาพิเศษประจำสำนักนายกรัฐมนตรี เป็นอนุกรรมการข้าราชการตำรวจ ว่าเป็นเรื่องภายในของสำนักงานตำรวจแห่งชาติ ต้องรอให้พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ และพล.ต.อ.วิระชัย ทรงเมตตา รองผู้บัญชาการตำรวจแห่งชาติ ในฐานะประธานอนุกรรมการมาชี้แจง ซึ่งเรื่องดังกล่าวนี้ สามารถให้บุคคลภายนอกที่ปัจจุบันไม่ได้เป็นข้าราชการตำรวจ เข้ามาเป็นคณะอนุกรรมการ ก.ตร.ได้ ซึ่งการแต่งตั้งคณะอนุกรรมการดังกล่าวอยู่ในอำนาจของคณะกรรมการ ก.ตร.ชุดใหญ่ ตนเองมีหน้าที่ลงนามเท่านั้น ซึ่งในช่วงบ่ายนี้จะนัดประชุม ก.ตร. ส่วนที่มีการตั้งข้อสังเกตว่าการที่พลตำรวจโท สุรเชษฐ์ เป็นหนึ่งในคณะอนุกรรมการ ก.ตร. เป็นการส่งสัญญาณว่า อาจจะได้กลับมาดำรงตำแหน่งในสำนักงานตำรวจแห่งชาตินั้น ตนเองเคยตอบเรื่องนี้ไปแล้ว ซึ่งคำสั่งดังกล่าวเป็นคำสั่งเก่า เนื่องจากมีคณะอนุกรรมการ ก.ตร.เสียชีวิตจึงมีการเสนอชื่อพลตำรวจโท สุรเชษฐ์เข้ามาแทน พร้อมยืนยันว่า  พลตำรวจโท สุรเชษฐ์ ไม่สามารถกลับเข้ามาทำงานในสำนักงานตำรวจแห่งชาติได้ เพราะเป็นข้าราชการพลเรือนไปแล้วรองนายกรัฐมนตรีและรัฐมนตรีว่าการกระทรวงกลาโหม ยังกล่าวถึงกรณีมีการเผยแพร่คลิปการคืนโฉนดที่ดินมีการสร้างหลอกลวงประชาชน ว่าหากใครถูกหลอกสามารถไปร้องเรียนเจ้าหน้าที่ตำรวจได้ และในวันพรุ่งนี้ ตนเองจะลงพื้นที่จังหวัดลพบุรี เพื่อไปมอบโฉนดที่ดินให้กับประชาชน ที่ได้รับความเดือดร้อนเรื่องที่ดินทำกินจากปัญหาหนี้นอกระบบต่อไป พร้อมยืนยันว่าครั้งนี้ไม่ใช่ครั้งสุดท้าย เพราะจะต้องดำเนินการต่อไปจนกว่าแก้ไขปัญหาให้ประชาชนได้ทั้งประเทศ